
Parlamentul României

Camera Deputaţilor
Comisia pentru apărare, ordine                                                Bucureşti, 28.06.2006

publică şi siguranţă naţională                                                   PL.x. 554                                                             

Nr. 32/435/2006

A V I Z

asupra proiectului de Lege pentru ratificarea Acordului între Guvernul României şi Guvernul Federaţiei Ruse privind regimul juridic al mormintelor militare române aflate pe teritoriul Federaţiei Ruse şi al mormintelor militare ruse aflate pe teritoriul României, semnat la Bucureşti la 8 noiembrie 2005


În conformitate cu prevederile art. 95 şi 115 din Regulamentul Camerei Deputaţilor, Comisia pentru apărare, ordine publică şi siguranţă naţională a fost sesizată, spre dezbatere şi avizare, în procedură de urgenţă, cu proiectul de Lege pentru ratificarea Acordului între Guvernul României şi Guvernul Federaţiei Ruse privind regimul juridic al mormintelor militare române aflate pe teritoriul Federaţiei Ruse şi al mormintelor militare ruse aflate pe teritoriul României, semnat la Bucureşti la 8 noiembrie 2005, trimis cu adresa nr. PL.x 554 din 21 iunie 2006, înregistrat sub nr. 32/435 din 22 iunie 2006.


Camera Deputaţilor este  prima Cameră sesizată .


Potrivit prevederilor art.61 din Regulamentul Camerei Deputaţilor, Comisia a dezbătut proiectul de lege, menţionat mai sus, în şedinţa din 27 iunie 2006.


Membrii Comisiei au examinat expunerea de motive, conţinutul acordului şi avizul favorabil al Consiliului Legislativ nr. 815/09.06.2006.


În urma dezbaterilor, cu unanimitate de voturi, s-a hotărât avizarea favorabilă a proiectului de lege, în forma prezentată.


În raport de obiectul şi conţinutul său, proiectul de lege face parte din categoria legilor ordinare.
Vicepreşedinte,
Marian Săniuţă
Red. consult. Rus Roxana  
